# Algirdas Petrusevičius

### Straipsnis iš Vikipedijos, laisvosios enciklopedijos.

Algirdas Petrusevičius (g. 1937 m. vasario 23 d. Klaipėdoje) – disidentas, politinis kalinys, pokario Lietuvos laisvės kovų dalyvis, ginklininkas, vienas iš Lietuvos kariuomenės kūrėjų savanorių, Lietuvos Kariuomenės kūrėjų sąjungos pirmininkas, Seimo narys, Vyties ordino kavalierius.

## [taisyti] Biografija

1943 – 1951 m. mokėsi Kauno Vinco Kudirkos pradinėje bei IV vidurinėje mokykloje. 1955 m. baigė Kauno politechnikumą.

1953 – 1956 m. – Kauno pogrindžio organizacijos „Geležinis vilkas” vado pavaduotojas. 1956 m. suimtas ir kalėjo Mordovijos, Ozerlago, Vladimiro lageriuose. Į Lietuvą grįžo 1968 m.

1968 – 1971 m. dirbo Kauno II statybos valdybos meistru, darbų vykdytoju. 1971 – 1975 m. – Sviesto ir sūrių instituto Lietuvos filialo vyriausiasis inžinierius. 1975 – 1986 m. – Lietuvos buities muziejaus priešgaisrinės apsaugos darbuotojas.

1990 – 1993 m. – Krašto apsaugos departamento „Vytis“ ginklų baro viršininkas. Sukūrė pistoletus-kulkosvaidžius Vytis-1, Vytis-2, Vytis-3, puolamąsias bei ginamąsias granatas, o su kolegomis – ir minų modelius. Nuo 1994 m. – Krašto apsaugos ministerijos motorizuotosios pėstininkų divizijos technikos parko budėtojas.

1996 m. gegužę išrinktas Lietuvos kariuomenės kūrėjų savanorių sąjungos pirmininku. 1996 – 2000 m. kadencijos Seime A. Petrusevičius priklausė Tėvynės sąjungos (Lietuvos konservatorių) frakcijai, buvo Seimo Nacionalinio saugumo ir gynybos komiteto nariu.

1956 m. vasario 16 d. Kaune, būdamas Geležinio Vilko būrio, kovojusio su okupantais, vado pavaduotoju iškėlė Lietuvos trispalvę Kauno Rotušės aikštėje, Šv. Pranciškaus Ksavero (jėzuitų) bažnyčios bokšte. Suimtas atsišaudymo metu, nuteistas, kalintas Sibire. Du kartus iš ten bėgo, apšaudytas, buvo sužeistas, neteko rankos.

Grįžęs į Lietuvą užsiėmė ir juvelyro veikla – dalyvavo parodose. Atkūrus Lietuvos Nepriklausomybę sukūrė Lietuvos armijai minų, granatų modelius bei automatinį ginklą „Vytis“, skirtą kovai partizaninio karo sąlygomis.

A. Petrusevičius išrinktas Lietuvos Kariuomenės kūrėjų sąjungos pirmininku, Prezidento Valdo Adamkaus apdovanotas Vyties ordinu. 1996 – 2000 m. – Lietuvos Respublikos Seimo narys nuo Tėvynės Sąjungos Kauno skyriaus, dirbęs jo Nacionalinio saugumo komitete ir daug nuveikęs Lietuvą priimant į NATO.

Gyvena Kaune, Vilijampolėje, dažnai kviečiamas į patriotinius renginius.

2006 m. lapkričio 10 d., nuteistas 4 metams laisvės atėmimo dėl neteisėto disponavimo ginklais.

## [taisyti] Nuorodos

- Biografija

Rodomas puslapis "http://lt.wikipedia.org../../../a/l/g/Algirdas_Petrusevi%C4%8Dius_34a4.html"

Kategorijos: Lietuvos visuomenės veikėjai | Lietuvos politikai

##### Views

- Straipsnis
- Aptarimas
- Dabartinė versija

##### Paieška